rejauldu/bengali-wikipedia huggingface dataset:
অত্রি কর হলেন ভারতের দ্বিতীয় রূপান্তরিত লিঙ্গের মানুষ, যিনি দীর্ঘ আইনি লড়াইয়ের পর সিভিল সার্ভিস পরীক্ষায় অংশ নেওয়ার সুযোগ পেয়েছিলেন। তামিলনাড়ুর এস স্বপ্না হলেন সিভিল সার্ভিস পরীক্ষায় অংশগ্রহণকারী প্রথম রূপান্তরিত লিঙ্গের মানুষ।   প্রারম্ভিক জীবন  অত্রি তাঁর বাবা-মা, বড় ভাই, বড় ভাইয়ের স্ত্রী এবং তাঁদের ছেলের সঙ্গে হুগলির ত্রিবেনীতে থাকেন। তিনি কলকাতা বিশ্ববিদ্যালয় থেকে ইংরেজি অনার্সে স্নাতক সম্পন্ন করেন, এরপর তিনি স্নাতকোত্তর ডিগ্রির জন্য বর্ধমান বিশ্ববিদ্যালয়ে ভর্তি হন। তিনি কুন্তিঘাটের একজন প্রাথমিক বিদ্যালয়ের শিক্ষিকা। তিনি ব্রততী বন্দীপাধ্যায় ইনস্টিটিউটের আবৃত্তির (উচ্চারণ, ব্যাকরণ এবং শৈলী মেনে সঠিক স্বরক্ষেপন করে আনুষ্ঠানিক কথা বলা) ছাত্রী এবং উপন্যাস পড়তে ভালোবাসেন।   আইনি লড়াই  অত্রি এসএসসি টেট পরীক্ষার জন্য আবেদন করতে গিয়ে দেখেছিলেন যে লিঙ্গ জানানোর ক্ষেত্রে শুধু মাত্র দুটি বিকল্প ছিল। তিনি ২০১১ সালে শিক্ষা বিভাগের কাছে প্রথমবারের মতো বিষয়টি উত্থাপন করেছিলেন। তিনি তখন সবেমাত্র স্নাতক (বি.এড.) সম্পন্ন করে সরকারী চাকরির জন্য আবেদন করছিলেন। তিনি স্কুল সার্ভিস কমিশনের পরীক্ষা দিয়েছিলেন এবং যোগ্যতা অর্জনও করেছিলেন। সেই সময় সুপ্রিম কোর্ট থেকে তৃতীয় লিঙ্গ নিয়ে কোন আদেশ দেওয়া হয়নি (দুই বছর পর সুপ্রিম কোর্ট একটি রায় জারি করে সরকারি অফিসে তৃতীয় লিঙ্গকে অন্তর্ভুক্ত করা বাধ্যতামূলক করে)। শিক্ষা বিভাগ তাঁকে বলেছিল যেহেতু তিনি একজন মহিলা হিসেবে পরীক্ষা দিয়েছেন, তাই তাঁকে মহিলা হিসেবেই নিয়োগ দেওয়া হবে।  ইতিমধ্যে, অত্রি ডব্লিউবিসিএস (পশ্চিমবঙ্গ স্টাফ সিলেকশন) পরীক্ষার প্রস্তুতির জন্য রাইস-এ যোগ দিয়েছিলেন। সেখানে দেড় বছর প্রশিক্ষণ নেওয়ার পর, ২০১৬ সালে পরীক্ষার জন্য ফর্ম পূরণ করতে গিয়ে তিনি দেখতে পান যে লিঙ্গ কলামে কেবলমাত্র দুটি বিকল্প রয়েছে, হয় পুরুষ অথবা মহিলা। হতাশ হয়ে অত্রি পাবলিক সার্ভিস কমিশনের (পিএসসি) চেয়ারম্যানের কাছে সাহায্য চেয়েছিলেন। কোন সাহায্য না পেয়ে অবশেষে তিনি পিএসসির বিরুদ্ধে মামলা করেন। ট্রাইব্যুনালও এটিকে একটি অগ্রাধিকার মামলা বিবেচনা করে এবং পরের দিনই তাঁকে অনুমতি দেওয়ার জন্য শুনানি হয়। মামলা শেষে একটি নির্দেশ জারি হয় যে অনলাইন আবেদনগুলিতে তৃতীয় লিঙ্গের বিকল্প অন্তর্ভুক্ত করতে হবে।   তথ্যসূত্র   বিষয়শ্রেণী:২১শ শতাব্দীর ভারতীয় নারী বিষয়শ্রেণী:পশ্চিমবঙ্গের সক্রিয়কর্মী বিষয়শ্রেণী:২১শ শতাব্দীর ভারতীয় এলজিবিটিকিউ ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:রূপান্তরকামী অধিকার কর্মী
এলফ্রেডা রেয়েস (১৯০১ - ১৯৯২) একজন শ্রম সংগঠক, নারী অধিকার কর্মী এবং রাজনৈতিক কর্মী ছিলেন। গ্রেট ব্রিটেন থেকে স্বাধীনতার জন্য ব্রিটিশ হন্ডুরান সংগ্রামের সময় তিনি কর্মহীন শ্রমিক ইউনিয়ন গঠন করতে সহায়তা করেন এবং মজুরি এবং ঘন্টা আইন সহ শ্রম সংস্কারের জন্য চাপ দেন, সেইসাথে মহিলা লীগ, যা মহিলাদের সামাজিক, অর্থনৈতিক এবং রাজনৈতিক ক্ষমতায়নের জন্য লড়াই করেন।   জীবনী  এলফ্রেডা স্ট্যানফোর্ড ১৯০১ সালে ব্রিটিশ হন্ডুরাসের ক্রেওল বাজান অভিবাসী, জর্জ স্ট্যানফোর্ড এবং তার স্ত্রী লুইসার ঘরে জন্মগ্রহণ করেন। ১০ বছর বয়সে, তিনি ১৯১০ সালের "দশম" অনুষ্ঠানের জন্য নির্বাচিত হন, গভর্নরের কাছে স্কুলছাত্রদের আনুগত্যের ভাষণ দেওয়ার জন্য। ১৯১৯ সালের মধ্যে তিনি একজন অদক্ষ শ্রমিক হিসাবে শ্বেতাঙ্গ ব্রিটিশ পরিবারের একজনের জন্য গৃহকর্মী হিসাবে কাজ করছিলেন। ১৯২০-এর দশকে স্ট্যানফোর্ড সলোমন ট্র্যাপকে বিয়ে করেন। ১৯২৪ থেকে ১৯২৫ সালের মধ্যে, ট্র্যাপ লিঙ্গ এবং শ্রেণীর উপর একটি "উল্লেখযোগ্য নতুন রাজনৈতিক কণ্ঠস্বর" হয়ে ওঠেন। বেলিজে তিনি একজন বেম্বে মহিলা হিসাবে পরিচিত ছিলেন। শব্দটি প্রাথমিকভাবে শ্রমিক শ্রেণীর নারীদের বোঝায়, যারা "লড়াই করতে বা অভিশাপ দিতে ভয় পায় না...", কিন্তু তারা নৈতিকতাবাদীদের দ্বারা সংজ্ঞায়িত হতে অস্বীকার করে কারণ তারা নিজেদের তাদের অধিকার বা জাতিসত্তার জন্য একটি ন্যায্য লড়াইয়ে জড়িত হিসাবে দেখে। তিনি ১৯৩২ সালের সাংবিধানিক শুনানিতে বক্তব্য রাখেন, যেখানে তিনি দাবি করেন যে কর্তৃপক্ষ শ্রমজীবী নারীদের স্বার্থ রক্ষা করবে, কিন্তু শিক্ষার অভাবের ভিত্তিতে সার্বজনীন ভোটাধিকারের জন্য চাপ দেননি। প্রায় একই সময়ে, তিনি কর্মহীন শ্রমিক কারখানার অন্যতম প্রতিষ্ঠাতা ছিলেন। ১৯৩৩ সালের ১৫ নভেম্বর ইন্ডিপেন্ডেন্ট পত্রিকায় সলোমন ট্র্যাপের মৃত্যুর বিজ্ঞপ্তি বার হয়। ১৯৩৪ সালের ১ অক্টোবর, তিনি ব্রিটিশ হন্ডুরাসের বৃহত্তম বেসরকারী নিয়োগকর্তা বিইসি সাউমিলের অধিগ্রহণের নেতৃত্ব দানকারী নারীদের মধ্যে একজন ছিলেন। প্রাথমিকভাবে এই দলের নেতৃত্ব দিয়েছিলেন টনি সোবারনিস, কিন্তু যখন পুরুষরা পিছু হটছিলেন, তখন কৃষ্ণাঙ্গ মহিলারা শ্রমিক বিবাদের নেতৃত্ব দিয়েছিলেন এবং লাঠি চালিয়ে শ্বেতাঙ্গ পুরুষদের হটিয়ে দিয়েছিলেন, সেইসঙ্গে তাদের নিজেদের পুরুষ নেতাদের কাপুরুষতা সম্পর্কে মন্তব্য করেছিলেন।  রেয়েস ১৯৯২ সালে বেলিজ শহরে মারা যান।    তথ্যসূত্র    সূত্র        বিষয়শ্রেণী:সমাজকর্মী বিষয়শ্রেণী:ভোটাধিকার কর্মী বিষয়শ্রেণী:১৯৯২-এ মৃত্যু বিষয়শ্রেণী:১৯০১-এ জন্ম বিষয়শ্রেণী:বেলিজীয় সমাজকর্মী বিষয়শ্রেণী:বেলিজীয় নারী অধিকারকর্মী
বাংলাদেশ – সংযুক্ত আরব আমিরাত সম্পর্ক বাংলাদেশ ও সংযুক্ত আরব আমিরাতের দ্বিপাক্ষিক সম্পর্ক উল্লেখ করে।   ইতিহাস  মুহাম্মদ ইমরান সংযুক্ত আরব আমিরাতের বাংলাদেশের আবাসিক রাষ্ট্রদূত। ২০১৪ সালে সংযুক্ত আরব আমিরাতের নাগরিকদের আগমনে ভিসা দেওয়ার ঘোষণা দিয়েছিল বাংলাদেশ। ওয়ার্ল্ড এক্সপো ২০২০ এর আয়োজক শহর হিসেবে বাংলাদেশ দুবাইকে বাদ দিয়ে মস্কোর পক্ষে ভোট দেওয়ার পর সংযুক্ত আরব আমিরাত বাংলাদেশীদের ভিসা দেওয়া বন্ধ করে দেয়। দুবাই শেষ পর্যন্ত আয়োজক শহর নির্বাচিত হয়েছিল। দুবাই ভিসা নিষেধাজ্ঞার অস্তিত্ব অস্বীকার করেছে। সংযুক্ত আরব আমিরাতের বাংলাদেশে একটি দূতাবাস রয়েছে।   অর্থনৈতিক  ডিসেম্বর ২০১৬ এর মতে সংযুক্ত আরব আমিরাতে ৭০০,০০০ হাজার বাংলাদেশী অভিবাসী রয়েছেন। বাংলাদেশ ও সংযুক্ত আরব আমিরাতের মধ্যে বাণিজ্য ২০১২-২০১৩ মেয়াদে ৯৬৭ মিলিয়ন ডলার দাঁড়িয়েছে। সংযুক্ত আরব আমিরাত বাংলাদেশে ২.৯ বিলিয়ন ডলার বিনিয়োগ রয়েছে।   তথ্যসূত্র   বিষয়শ্রেণী:সংযুক্ত আরব আমিরাতের দ্বিপাক্ষিক সম্পর্ক সংযুক্ত আরব আমিরাত
কায়া জিওমেক-নোগাল (, ; জন্ম: ৩ আগস্ট ১৯৯৭; কায়া জিওমেক নামে সুপরিচিত) হলেন একজন পোলীয় স্পিড স্কেটার। তিনি আন্তর্জাতিক প্রতিযোগিতার মঞ্চে স্পিড স্কেটিংয়ের ৫০০ মিটার বিভাগে পোল্যান্ডের প্রতিনিধি হিসেবে প্রতিদ্বন্দ্বিতা করে থাকেন।  জিওমেক পোল্যান্ডের হয়ে ২০১৮ এবং ২০২২ শীতকালীন অলিম্পিকে অংশগ্রহণ করেছেন।  এছাড়াও তিনি ২০১২ শীতকালীন যুব অলিম্পিকে অংশগ্রহণ করেছেন।  প্রারম্ভিক জীবন কায়া জিওমেক-নোগাল ১৯৯৭ সালের ৩রা আগস্ট তারিখে পোল্যান্ডের লুবিনে জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন জিওমেক পোল্যান্ডের প্রতিনিধি হিসেবে ২০২২ শীতকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।  তিনি স্পিড স্কেটিংয়ের নারীদের ৫০০ মিটার প্রতিযোগিতায় অংশগ্রহণ করেছিলেন। জিওমেক ৩৭.৭০ সময় নিয়ে প্রতিযোগিতা সম্পন্ন করেছিলেন, যার মাধ্যমে তিনি সার্বিকভাবে নবম স্থান অধিকার করেছিলেন।  তথ্যসূত্র  বহিঃসংযোগ     বিষয়শ্রেণী:১৯৯৭-এ জন্ম বিষয়শ্রেণী:জীবিত ব্যক্তি বিষয়শ্রেণী:পোলীয় নারী স্পিড স্কেটার বিষয়শ্রেণী:পোল্যান্ডের অলিম্পিক স্পিড স্কেটার বিষয়শ্রেণী:২০২২ শীতকালীন অলিম্পিকের স্পিড স্কেটার
কৌশাম্বী মেট্রো স্টেশন দিল্লি মেট্রোর ব্লু লাইনে অবস্থিত। এটি জাতীয় রাজধানী অঞ্চল দিল্লির অন্তর্গত উত্তরপ্রদেশের গাজিয়াবাদ জেলার গাজিয়াবাদ শহরে কৌশাম্বীতে অবস্থিত উত্তোলিত মেট্রো স্টেশন। ব্লু লাইনে আনন্দবিহারের পরে ২.৫৭ কিলোমিটার সম্প্রসারণের পর ২০১১ সালের ১৪ই জুলাই তারিখে এটি সাধারণ মানুষের ব্যবহারের জন্য চালু করে দেওয়া হয়। প্রাথমিকভাবে ২০১১ সালের মার্চ মাসে এই মেট্রো স্টেশনটি চালু হওয়ার কথা থাকলেও বিভিন্ন কারণে এই সময় বিলম্বিত হয়ে ১৪ই জুলাই চূড়ান্ত করা হয়। স্টেশনে এটিএম পরিষেবা উপলব্ধ, ২০০ ধারণক্ষমতা বিশিষ্ট পার্কিং এলাকাও রয়েছে।  স্টেশন বিন্যাস জিসড়ক স্তরপ্রস্থান/প্রবেশএল১মধ্যবর্তী তলাভাড়া নিয়ন্ত্রণ, স্টেশন এজেন্ট, মেট্রো কার্ড ভেন্ডিং মেশিন, ক্রসওভারএল২পার্শ্ব প্ল্যাটফর্ম নং- ২, দরজা বাম দিকে খুলবে পূর্বদিকগামীগন্তব্য ও পরবর্তী স্টেশন →বৈশালীপশ্চিমদিকগামী গন্তব্য স্টেশন ←</span> দ্বারকা সেক্টর ২১ পরবর্তী স্টেশন আনন্দ বিহার-এ যাওয়ার জন্য এর পরবর্তী স্টেশনে গাড়ী বদল করুন।পার্শ্ব প্ল্যাটফর্ম নং- ১, দরজা বাম দিকে খুলবে এল২  তথ্যসূত্র  বহিঃসংযোগ  বিষয়শ্রেণী:দিল্লি মেট্রো স্টেশন বিষয়শ্রেণী:গাজিয়াবাদ জেলার রেলওয়ে স্টেশন, ভারত বিষয়শ্রেণী:২০১১-এ চালু রেলওয়ে স্টেশন
শাকিলা লুকমান (  ) একজন পাকিস্তানি রাজনীতিবিদ যিনি জুন ২০১৩ থেকে মে ২০১৮ পর্যন্ত পাকিস্তানের জাতীয় পরিষদের সদস্য ছিলেন।   রাজনৈতিক পেশা  তিনি ২০১৩ পাকিস্তানের সাধারণ নির্বাচনে পাঞ্জাবের মহিলাদের জন্য সংরক্ষিত আসনে পাকিস্তান মুসলিম লিগ (এন) এর প্রার্থী হিসাবে পাকিস্তানের জাতীয় পরিষদে নির্বাচিত হয়েছিলেন।   তথ্যসূত্র   বিষয়শ্রেণী:পাকিস্তানি রাজনীতিবিদ বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:পাকিস্তান জাতীয় পরিষদের মহিলা সদস্য বিষয়শ্রেণী:জীবিত ব্যক্তি বিষয়শ্রেণী:পাকিস্তান জাতীয় পরিষদ সদস্য ২০১৩-২০১৮ বিষয়শ্রেণী:পাকিস্তান মুসলিম লিগের (এন) রাজনীতিবিদ বিষয়শ্রেণী:পাঞ্জাবি ব্যক্তি বিষয়শ্রেণী:২১শ শতাব্দীর পাকিস্তানি নারী রাজনীতিবিদ
দিয়ানেট সেন্টার অফ আমেরিকা (Diyanet Center of America; সংক্ষেপে DCA) একটি অলাভজনক সংস্থা। তুরস্কের সরকার সংস্থাটির অর্থায়ন করে থাকে। সংস্থাটি ল্যানহাম, মেরিল্যান্ড ও ওয়াশিংটন মেট্রোপলিটন এলাকার মুসলিম সম্প্রদায়ের চাহিদা পূরণ করে।Organizations Representing Turkish Americans and the U.S.-Turkey Relationship in the U.S. সংস্থাটি নিয়মিত জুমার নামাজ, রমজানে ইফতার, ইসলামী ধর্মীয় ছুটির দিন উদযাপন, মওলিদসহ অন্যান্য বিভিন্ন সামাজিক, সাংস্কৃতিক, এবং ধর্মীয় কার্যকলাপ পরিচালনা করে থাকে।Services  যুক্তরাষ্ট্রের রাজধানীর বিভিন্ন ফেডারেল ও রাষ্ট্রীয় প্রতিষ্ঠান থেকে অনুদান পেয়েও সংস্থাটির অর্থায়ন করা হয়।  সংস্থাটির কমপ্লেক্সে পাঁচটি প্রধান ভবন, একটি ভূগর্ভস্থ পার্কিং গ্যারেজ এবং ১৫-একর জায়গায় একটি ভূ-তাপীয় কূপ ক্ষেত্র রয়েছে। পাঁচটি ভবন ১৬ শতকের জমির উপর অটোমান স্থাপত্য ব্যবহার করে নির্মিত একটি মসজিদ। এছাড়াও একটি সাংস্কৃতিক ভবন, একটি গেস্ট হাউস, একটি রেস্তোরাঁ ও দোকানসহ একটি ফেলোশিপ হল এবং একটি বিনোদনমূলক ভবন যেখানে তুর্কি গোসলখানা, একটি অন্দর পুল এবং একটি ক্রীড়া কেন্দ্র রয়েছে৷  ইতিহাস সংস্থাটি ১৯৯৩ সালে তুর্কি আমেরিকান ইসলামিক ফাউন্ডেশন হিসাবে প্রতিষ্ঠিত হয় এবং পরবর্তীতে পরিষেবার পরিধি প্রসারিত হওয়ায় এটিকে ২০০৩ সালে তুর্কি আমেরিকান কমিউনিটি সেন্টার (TACC) নামকরণ করা হয়। একটি বিস্তৃত নির্মাণ প্রকল্পের সমাপ্তির পর সংস্থাটির নাম পরিবর্তন করে এ নামকরণ করা হয়। এটি আমেরিকার দিয়ানেট সেন্টারের ব্যবসায়িক নাম গ্রহণ করেছে, যা তুরস্ক সরকারের একটি প্রতিষ্ঠান। সংস্থাটি তুরস্কের ধর্ম বিষয়ক অধিদপ্তর থেকে বড় অনুদান ও সমর্থন পায়। নির্মাণ প্রকল্পের পর এটি ওয়াশিংটন ডিসি এলাকার সমস্ত দর্শনার্থী এবং বাসিন্দাদের জন্য একটি গুরুত্বপূর্ণ সাংস্কৃতিক কেন্দ্র হয়ে উঠেছে।  আরও দেখুন যুক্তরাষ্ট্রের মসজিদের তালিকা আমেরিকার মসজিদের তালিকা মসজিদের তালিকা  তথ্যসূত্র   বহিঃসংযোগ     বিষয়শ্রেণী:মার্কিন যুক্তরাষ্ট্র ভিত্তিক ইসলামি সংগঠন বিষয়শ্রেণী:সেলজুক স্থাপত্য
দক্ষিণ জয়নগর বাংলাদেশের ভোলা জেলার অন্তর্গত দৌলতখান উপজেলার একটি ইউনিয়ন।   আয়তন  দক্ষিণ জয়নগর ইউনিয়নের আয়তন ৫,০৭৩ একর।   প্রশাসনিক কাঠামো  দক্ষিণ জয়নগর ইউনিয়ন দৌলতখান উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম দৌলতখান থানার আওতাধীন। এটি জাতীয় সংসদের ১১৬নং নির্বাচনী এলাকা ভোলা-২ এর অংশ।   জনসংখ্যার উপাত্ত  ২০১১ সালের আদমশুমারি অনুযায়ী দক্ষিণ জয়নগর ইউনিয়নের মোট জনসংখ্যা ১৯,৭৫৭ জন। এর মধ্যে পুরুষ ৯,২৮৫ জন এবং মহিলা ১০,৪৭২ জন। মোট পরিবার ৪,২১৯টি।   শিক্ষা  ২০১১ সালের আদমশুমারি অনুযায়ী দক্ষিণ জয়নগর ইউনিয়নের সাক্ষরতার হার ৪৩.৬%।   আরও দেখুন   দৌলতখান উপজেলা  দৌলতখান থানা  ভোলা জেলা   তথ্যসূত্র    বহিঃসংযোগ   বিষয়শ্রেণী:দৌলতখান উপজেলার ইউনিয়ন
উদ্ভিদবিদ্যায়, একটি বিভাগ () হলো একটি শ্রেণীবিন্যাসগত পদ যা গণের নিচে, কিন্তু প্রজাতির উপরে। উপগণ, যদি উপস্থিত থাকে, তবে বিভাগের চেয়ে উচ্চতর; এবং ধারাবাহিক পদ, যদি উপস্থিত থাকে, তবে বিভাগের নিচে। বিভাগগুলিকে পর্যায়ক্রমে উপবিভাগে ভাগ করা যেতে পারে।  বিভাগগুলি সাধারণত বৃহৎ গণ সংগঠিত করতে সাহায্য করে, যার শত শত প্রজাতি থাকতে পারে।  একজন উদ্ভিদবিজ্ঞানী যিনি প্রজাতির গোষ্ঠীগুলিকে আলাদা করতে চান, তিনি নতুন সংমিশ্রণ, অর্থাৎ জড়িত প্রজাতির জন্য অনেক নতুন দ্বিপদী নাম তৈরি করা এড়াতে বিভাগ বা ধারাবাহিকের র‍্যাঙ্কে একটি ট্যাক্সন তৈরি করতে পছন্দ করতে পারেন।    তথ্যসূত্র   বিষয়শ্রেণী:উদ্ভিদবিদ্যাগত নামাবলী
বাণীকান্ত কাকতি ()  অসমীয়া সাহিত্য ও সংস্কৃতির একজন একনিষ্ঠ সেবক। অসমীয়া সাহিত্য জগতে তার অবদান যথেষ্ট ।  শিক্ষা বাণীকান্ত কাকতির পিতামহ পরমানন্দ কাকতি বাটিকুরিহা নিম্ন প্রাথমিক বিদ্যালয়ের শিক্ষক ছিলেন। পরামনন্দ কাকতি রাধা পণ্ডিত নামেই সর্বাধিক পরিচিত। উপযুক্ত বয়সে বাণীকান্তকে কাকতী পিতামহের বিদ্যালয়ে নামভর্তি করানো হয় ও মনোযোগ সহকারে অধ্যয়ন করে বাণীকান্ত কাকতি প্রাথমিক বিদ্যালয়ের শিক্ষা সমাপ্ত করেন। ১৯০৫ সনে তিনি বরপেটা উচ্চবিদ্যালয়ে নামভর্তি করেন। সেই সময়ে বরপেটা হাইস্কুলের প্রধান শিক্ষক ছিলেন কালীমোহন গুপ্ত। বাণীকান্ত প্রবেশিকা পরীক্ষায় উত্তীর্ণ হওয়ার পর ১৯১১ সনে অসমের একমাত্র উচ্চ শিক্ষার প্রতিষ্ঠান কটন কলেজে নামভর্তি করেন।৷  কর্মজীবন ১৯১৮ সনে অধ্যাপক রুপে কটন কলেজে যোগদান করেন। ১৯৪৭ তাকে কলেজের অধ্যক্ষ পদে পদোন্নতি করা হয়। ১৯৪৯ সনের জানুয়ারি মাস পর্যন্ত তিনি কলেজের অধ্যক্ষ রুপে কার্যনির্বাহ করে অবসর গ্রহণ করেন। সেই বছরে তিনি গুয়াহাটি বিশ্ববিদ্যালয়ের অসমীয়া বিভাগে অধ্যাপক রুপে যোগদান করেন ও মৃত্যু পর্যন্ত এই পদে অধিষ্ঠিত ছিলেন ।  ব্যক্তিগত জীবন ১৯১৬ সনে বাণীকান্ত কাকতি বরপেটার উমাকান্ত দাসের কন্যা কনকলতাকে বিবাহ করেন। তাদের তিনটি পুত্র ও এক কন্যা সন্তানের জন্ম হয়।  প্রকাশিত পুস্তক ইংরেজি পুস্তক  Assamese: Its formation and Development  Mother Goddess Kamakhya  Life and Teachings of Sankardeva  Vaishnavite Myths and legends অসমীয়া পুস্তক  পুরণি অসমীয়া সাহিত্য  সাহিত্য আরু প্রেম  কলিতা জাতির ইতিবৃত্ত  পুরণি কামরূপত ধর্মর ধারা  পখিলা তথ্যসূত্র  বিষয়শ্রেণী:১৮৯৪-এ জন্ম বিষয়শ্রেণী:১৯৫২-এ মৃত্যু বিষয়শ্রেণী:ভারতীয় সাহিত্য সমালোচক বিষয়শ্রেণী:অসমীয়া ভাষার লেখক বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
গাঙশালিক (Acridotheres ginginianus) হল এক ধরনের ময়না যা দক্ষিণ এশিয়ার উত্তর অংশে পাওয়া যায়। এটি ভাত শালিকের চেয়ে ছোট তবে রঙে একই রকমের কিন্তু একে পৃথক করেছে এর চোখের পিছনে হলুদ রঙের জায়গায় ইটের মত লাল নগ্ন ত্বক। এটি নিচের ধূসর অংশ এবং এর মধ্যের পালকগুলির উপস্থিতির কারণে এর সাথে ঝুঁটি শালিকের কিছুটা সাদৃশ্য রয়েছে। এগুলি উত্তর এবং মধ্য ভারতের সমভূমিতে ঝাঁকে ঝাঁকে পাওয়া যায়, প্রায়শই শহর ও নগরেও দেখা যায়। নামটি কেবলমাত্র নদীর তীরের মাটিতে গর্ত খনন করে এবং বৃহত উপনিবেশে বাসা বেঁধে বসবাস ও প্রজনন করার অভ্যাস থেকে উদ্ভূত হয়েছে।   বিবরণ  মাথার মুকুট এবং পাশের অংশের পালকসমূহ কালো এবং উপরের পালকগুলি শ্লেটি ধূসর এবং নিচের অংশটি হালকা ধূসর বর্ণের সাথে পেটের দিকটা ফ্যাকাশে গোলাপী রঙের হয়। ডানা কালো তবে গোড়ায় একটি ডানা প্যাচ রয়েছে এবং লেজের পালক ফ্যাকাশে গোলাপী রঙের। চোখের পিছনের নগ্ন ত্বকটি ইট লাল, পা হলুদ এবং আইরিস গভীর লাল। স্ত্রী-পুরুষ একই রকম, আলাদা করা যায় না।  অল্প বয়স্ক পাখির মাথায় এবং ঘাড়ে একটি বাদামী রঙ থাকে।   প্রজাতিগুলি বিবর্তনীয়ভাবে ভাত শালিকের নিকটতম।    গ্যালারী    তথ্যসূত্র    অন্যান্য উৎস                 বিষয়শ্রেণী:পাকিস্তানের পাখি বিষয়শ্রেণী:ভারতের পাখি বিষয়শ্রেণী:অ্যাক্রিডোথিরিস বিষয়শ্রেণী:আইইউসিএন লাল তালিকার ন্যূনতম উদ্বেগজনক প্রজাতি বিষয়শ্রেণী:১৭৯০-এ বর্ণিত পাখি
লক্ষীপুর ইউনিয়ন বাংলাদেশের ঢাকা বিভাগের মাদারীপুর জেলার কালকিনি উপজেলার একটি ইউনিয়ন যা ১২টি গ্রাম নিয়ে গঠিত। লক্ষীপুর ইউনিয়নের উপর দিয়ে আড়িয়াল খাঁ নদী প্রবাহিত হয়েছে।  ভৌগোলিক উপাত্ত লক্ষীপুর ইউনিয়নের মোট আয়তন ৪,৯২৬ একর বা ১৯.৯৪ বর্গ কিলোমিটার। গ্রামের সংখ্যা ১২টি। ঘরবাড়ির সংখ্যা ৪,৮৩৮টি।  এ ইউনিয়নে হাট-বাজার রয়েছে ১টি। মসজিদের সংখ্যা ২২টি এবং মন্দিরের সংখ্যা ৭টি।  জনসংখ্যার উপাত্ত বাংলাদেশের ২০১১ সালের আদমশুমারি অনুযায়ী লক্ষীপুর ইউনিয়নের ৪,৮৩৮টি পরিবারে মোট জনসংখ্যা ২০,২০৫ জন এবং প্রতি বর্গ কিলোমিটারে ১০০০ জন লোক বাস করে। এদের মধ্যে ৯,৯২৪ জন পুরুষ ও ১০,২৮১ জন মহিলা এবং লিঙ্গ অনুপাত ৯৭। মুসলিম ধর্মালম্বী ১৯,৯৩৩ জন ও হিন্দু ধর্মালম্বী ২৭২ জন।  শিক্ষা ২০১১ সালের হিসেব অনুযায়ী লক্ষীপুর ইউনিয়নের সাক্ষরতার হার ৩৬.৫% (পুরুষ ৩৭.৯%, মহিলা-৩৫.১%)। এ ইউনিয়নে ১টি মাধ্যমিক বিদ্যালয় এবং ৪টি সরকারি প্রাথমিক বিদ্যালয় রয়েছে।  তথ্যসূত্র  বিষয়শ্রেণী:কালকিনি উপজেলার ইউনিয়ন
চু শিচিয়ে (ম্যান্ডারিন চীনা ভাষায়: 朱世杰 ট্‌ষু ষ্‌র্‌ চ্‌য়ে) (আনুমানিক ১৩শ শতক) চীনের সেরা গণিতবিদদের একজন। তিনি দুইটি গুরুত্বপূর্ণ বই লেখেন, যাদের মধ্যে সি ইউয়ান ইউ চিয়েন (四元玉鑒 স্র্‌ উ্যয়্যান্‌ উ্য চ্‌য়েন্‌, অর্থাৎ "চার উপাদানের মহার্ঘ আয়না") নামের দ্বিতীয়টি অধিকতর গুরুত্বপূর্ণ। তার উল্লেখযোগ্য কাজের মধ্যে রয়েছে পর্যায়ক্রমিক আসন্নীকরণ (successive approximation) ব্যবহার করে সমীকরণের সমাধান নির্ণয় এবং সসীম পার্থক্য (finite difference) ব্যবহার করে ধারাসমূহের সমষ্টি (sum of series) নির্ণয়। পাসকালের ত্রিভুজের একটি চিত্রও তার কাজে প্রকাশ পায়, যা চীনে অনেক আগে থেকেই, তার সময়েরও আগে, জানা ছিল। থাম্ব|চু শি-চিয়ের হাতের লেখা  বিষয়শ্রেণী:চীনা গণিতবিদ বিষয়শ্রেণী:১২৪৯-এ জন্ম বিষয়শ্রেণী:১৩১৪-এ মৃত্যু
অ্যাকোস্টিক গিটার হল ডেনিশ বাদ্যযন্ত্র পঁচক স্পেনীয়, আরব আর ভারতীয় সঙ্গীত দ্বারা প্রভাবিত। এটি মিকেল নর্ডসো, ক্রিশ্চিয়ান রাটজার এবং স্টিন কায়েড দ্বারা গঠিত হয়েছিল। পরে Klavs Nordsø যোগ দেন, এবং সম্প্রতি Ole Theill।  ১৯৮৭ সালের অ্যাকোস্টিক গিটার অ্যালবামে বিখ্যাত NHØP অতিথি তারকা হিসেবে উপস্থিত হয়।   সদস্যরা    Mikkel Nordsø: গিটার  ক্রিশ্চিয়ান রাটজার: গিটার  স্টিন কায়েড: গিটার  Klavs Nordsø: পারকাশন  ওলে থিল: তবলা   ডিসকোগ্রাফি  সানড্যান্স রেকর্ডে:   অ্যাকোস্টিক গিটার (১৯৮৭)  ছদ্মবেশে গাজোস (১৯৯০)  আউট অফ দ্য ব্লু (১৯৯৫)  Arabesque (২০০২)  </br>কলম্বিয়া রেকর্ডে :   পা-পাপেগোজে! (1994) (সঙ্গে 'আমি østen stiger solen অপ' নান্নার )  Tangokat (১৯৯৫) ( 'বিআইএম Bam busse' দিয়ে নান্নার )  হেজ ফ্রেড! (1996) (সঙ্গে 'Dyrene আমি আফ্রিকা' নান্নার )   বহিঃসংযোগ       - সানড্যান্স রেকর্ড কোম্পানি থেকে প্রেস রিলিজ   - সানড্যান্স রেকর্ড কোম্পানি থেকে প্রেস রিলিজ  - অলমিউজিকের ব্যান্ড পেজ  বিষয়শ্রেণী:গিটার পরিবারের যন্ত্র বিষয়শ্রেণী:গিটার
কুষ্টিয় জিলা স্কুল বাংলাদেশের কুষ্টিয়ায় অবস্থিত একটি জিলা স্কুল। বিদ্যালয়টি ১৯৬১ সালে প্রতিষ্ঠিত হয়।   অবস্থান   বিদ্যালয়টি কুষ্টিয়া শহরের মজমপুরে ঝিনাইদহ মহাসড়কের পশ্চিম পাশে অবস্থিত। বিদ্যালয়ের উত্তর পাশে শিক্ষা প্রকৌশল অধিদপ্তর ও র‍্যাব-১২ এর সদর দপ্তর এবং দক্ষিণ পাশে সার্কিট হাউজ ও কলকাকলি মাধ্যমিক বিদ্যালয় অবস্থিত।   ইতিহাস   বিদ্যালয়টি ১৯৬১ সালে সরকারী অর্থায়নে প্রতিষ্ঠিত হয়। ১৯৬২ সালে বোর্ড কর্তৃক স্বীকৃত লাভ করে। ১৯৬৩ সালে প্রথমবার মাধ্যমিক স্কুল সার্টিফিকেট পরীক্ষায় অংশগ্রহণ করে।  বাংলাদেশের স্বাধীনতা যুদ্ধের সময় পাকিস্তানি সেনারা কুষ্টিয়া জিলা স্কুলে তাদের সদর দপ্তর স্থাপন করেছিল।  থাম্ব|বাম|মুক্তিযুদ্ধ স্মৃতিসৌধ  ১৯৯১ সালে বিদ্যালয়টিকে প্রভাতী ও দিবা শিফটে বিভক্ত করা হয়।   অবকাঠামো   শিক্ষাকার্যক্রম পরিচালনার জন্য বিদ্যালয়ে একটি নির্মাণাধীন ভবনসহ ৩টি ভবন রয়েছে। এগুলো হলো প্রশাসনিক ভবন ও একাডেমিক ভবন। প্রশাসনিক ভবনের সামনে মুক্তিযুদ্ধ স্মৃতিসৌধ ও শহীদ মিনার রয়েছে। প্রশাসনিক ভবনের পিছনের একটি সুবিশাল হলরুম রয়েছে যেখানে বিদ্যালয়ের অভ্যন্তরীণ অনুষ্ঠান ও প্রতিযোগিতা অনুষ্ঠিত হয়ে থাকে।  খেলাধুলার জন্য বর্তমানে ২টি মাঠ রয়েছে। একটি বিদ্যালয়ের সামনে ও একটি পিছনে। সামনের মাঠে ঈদগাহ ময়দান ও ভলিবল কোর্ট রয়েছে। পিছনের মাঠে বার্ষিক ক্রীড়া প্রতিযোগিতা, আন্তঃজেলা ক্রিকেট ও ফুটবল টুর্নামেন্ট অনুষ্ঠিত হয়ে থাকে।  শিক্ষক ও শিক্ষার্থীদের জন্য ২টি গ্যারেজে রয়েছে। সালাত আদায়ের জন্য একটি মসজিদ রয়েছে।   চিত্রশালা    প্রাক্তন ছাত্র   থাম্ব|এই স্মৃতিফলকে কুষ্টিয়া জিলা স্কুল থেকে বাংলাদেশের স্বাধীনতা যুদ্ধে অংশগ্রহণকারী শিক্ষক ও শিক্ষার্থীদের নাম রয়েছে   ড. আবুল বারাকাত - (জন্ম: ২৭ সেপ্টেম্বর, ১৯৫৪) ঢাকা বিশ্ববিদ্যালয়ের অর্থনীতি বিভাগের অধ্যাপক ও প্রাক্তন চেয়ারম্যান  আবুল আহসান চৌধুরী - লেখক ও গবেষক  আমিরুল ইসলাম - বাংলাদেশী গীতিকার, সুরকার, গায়ক ও অভিনেতা   এনামুল হক বিজয় - বাংলাদেশী ক্রিকেটার, উইকেটে-রক্ষক ও ডানহাতি ব্যাটসম্যান  এস আই টুটুল - বাংলাদেশি গায়ক  চমক হাসান - বাংলাদেশি লেখক  আবরার ফাহাদ -  স্বাধীনতা পদক জয়ী। বুয়েট শাখা ছাত্রলীগের কয়েকজন নেতা তাঁকে পিটিয়ে হত্যা করে।  খন্দকার মাহমুদুল হাসান - বাংলাদেশী শিশুসাহিত্যিক, গবেষক ও বহুমাত্রিক লেখক  গোলাম ইশতিয়াক - আন্তর্জাতিক পদার্থবিজ্ঞান অলিম্পিয়াডে দুইবার ব্রোঞ্জ জয়ী  সোহরাব উদ্দিন - কুষ্টিয়া-৩ আসনের সাবেক সংসদ সদস্য  সাদিক হাসান রুমি - বাংলাদেশী সামরিক ব্যক্তিত্ব   তথ্যসূত্র    বহিঃসংযোগ    -এর প্রাতিষ্ঠানিক ওয়েবসাইট।    বিষয়শ্রেণী:কুষ্টিয়া জিলা স্কুল বিষয়শ্রেণী:১৯৬১-এ পূর্ব পাকিস্তানে প্রতিষ্ঠিত বিষয়শ্রেণী:বাংলাদেশের জিলা স্কুল বিষয়শ্রেণী:১৯৬১-এ প্রতিষ্ঠিত শিক্ষাপ্রতিষ্ঠান
রিটা বা রিঠা (বৈজ্ঞানিক নাম: Sapindus mukorossi), হচ্ছে Sapindaceae পরিবারের একটি বৃক্ষ। এদের সাধারণ নাম (), এবং Sapindus গণের অন্যান্য উদ্ভিদের মতোই এটিকে () বলা হয়। রিঠাকে নেপালে রিঠা বা রীঠা নামেই ডাকা হয়।Orwa C. A., Mutua, K. R., & Jamnadasss R. S. A. (2009) Agroforestree Database: a tree reference and selection guide (version 4.0). Retrieved from http://www.worldagroforestry.org/treedb/AFTPDFS/Sapindus_mukorossi.pdf রিটা হিমালয়ের নিচু ও মাঝারি পাহাড়ি অঞ্চল থেকে ৪০০০ ফুট উচ্চতা পর্যন্ত জন্মায়।  thumb|left|250px|শুকনো রিঠা ফল। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-৪ অনুযায়ী এ প্রজাতিটি সংরক্ষিত।বাংলাদেশ গেজেট, অতিরিক্ত, জুলাই ১০, ২০১২, গণপ্রজাতন্ত্রী বাংলাদেশ সরকার, পৃষ্ঠা-১১৮৫৩৯  বিবরণ এই গাছের অনেক শাখা-প্রশাখা হয়, উচ্চতায় ১০ থেকে ১২ মিটার পর্যন্ত হয়ে থাকে। পাতা ২০ থেকে ২৫ সেন্টিমিটার লম্বা হয়। গাছে পাতা অনেক থাকে।  আরো দেখুন  বাংলাদেশের সংরক্ষিত উদ্ভিদের তালিকা  তথ্যসূত্র  বিষয়শ্রেণী:বাংলাদেশের রক্ষিত উদ্ভিদ বিষয়শ্রেণী:ভারতের উদ্ভিদ বিষয়শ্রেণী:নেপালের উদ্ভিদ বিষয়শ্রেণী:ভারতীয় উপমহাদেশের উদ্ভিদকুল
প্রশাসক Hasive দ্বারা অপসারণ। --কায়সার আহমাদ (আলাপ) ০৮:৩১, ৯ এপ্রিল ২০১৬ (ইউটিসি)  সেলফ প্রোটেক্ট অ্যাপ   – (অপসারণের প্রস্তাবনা দেখুনলগ দেখুন) () নিবন্ধের উল্লেখযোগ্যতা নেই বললে চলে কেননা অ্যাপটি এখনও পরীক্ষামূলক পর্যায়ে আছে এবং প্লে স্টোরে খুজে পাওয়া যায়নি। তাছাড়া নিবন্ধটি বিজ্ঞাপনের মত করে লেখা।  কায়সার আহমাদ (আলাপ) ০২:০৪, ৮ এপ্রিল ২০১৬ (ইউটিসি)
কাউল একটি ওয়েলশ খাবার । আধুনিককালে ওয়েলশ শব্দটি যে কোনো স্যুপ বা ঝোলজাতীয় খাবারকে উল্লেখ করার জন্য ব্যবহার করা হয়। এই স্যুপ তৈরির সাধারন পদ্ধতি হল হল ভেড়ার মাংসের সাথে বা গরুর মাংসের সাথে লিক (পেঁয়াজকলি), আলু, সুইডিস গাজর এবং অন্যান্য মরশুমী শাকসবজি মিশিয়ে রান্না করা। কাউল ওয়েলসের জাতীয় খাবার হিসেবে স্বীকৃত।  কাউলের রন্ধন প্রনালীর সবচেয়ে পুরানো যে নথি পাওয়া গেছে তার সময়কাল চতুর্দশ শতাব্দী। এটি ওয়েলসের জাতীয় খাবার হিসাবে বিবেচিত। ওয়েলসের দক্ষিণ-পশ্চিমে শীতের মাসগুলিতে ঐতিহ্যগতভাবে কাউল খাওয়া হত।Davies, (2008) p.130 ওয়েলশ সংস্কৃতির সাথে তাদের যোগসূত্রের কারণে কাউল শব্দটি দিয়ে প্রায়শই ভেড়ার মাংস এবং লিক (পেঁয়াজকলি) দিয়ে প্রস্তুত একটি খাবারকে উল্লেখ করা হয়, তবে এই পদটির ঐতিহাসিক ভিত্তি ভিন্ন ও সেটি সুইডীয় এবং সেটি গাজর এবং অন্যান্য মরশুমি শাকসবজি সহ লবণাক্ত বেকন বা গরুর মাংস দিয়ে তৈরি করা হয়ে থাকে। ১৮ শতকের শেষার্ধে ওয়েলশ রন্ধনপ্রণালীতে আলুর ব্যবহার শুরু হয় এবং এর সাথে সাথে এটি কাউলেরও একটি মূল উপাদান হয়ে ওঠে।  কাউল প্রস্তুত করতে মাংস সাধারণত মাঝারি আকারে টুকরো টুকরো করে কাটা হয় এবং জলে সবজি দিয়ে সিদ্ধ করা হয়। তারপর এর জলীয় সেদ্ধ নির্যাস বা স্টকটি ওটমিল বা ময়দা দিয়ে ঘন করা হয় এবং তারপরে পরিবেশন করা হয়।Davies, (2008) p.130 প্রথাগতভাবে কাউল পরিবেশনের পর শাকসবজি এবং রান্না করা মাংসের টুকরো সহযোগে পরিবেশন করা হবে।  কাউল সেনিন, বা লিক কাউল হল কাউলের বিভিন্ন প্রকার যাতে মাংসের টুকরো ব্যবহার হয়না কিন্তু মাংসের স্টক ব্যবহার করা হয়। স্থানীয় কিছু কিছু অঞ্চলে প্রায়ই রুটি এবং পনিরের সাথে কাউল পরিবেশন করা হয়। এগুলি একটি প্লেটে আলাদাভাবে পরিবেশন করা হয়। কাউল ঐতিহ্যগতভাবে একটি লোহার পাত্রে আগুনের উপর রান্না করা হত এবং কাঠের চামচ দিয়ে খাওয়া হত।Freeman (1980) p.82   তথ্যসূত্র   বিষয়শ্রেণী:জাতীয় পদ বিষয়শ্রেণী:ভেড়ার পদ
This is the type sub-template to টেমপ্লেট:মুদ্রা. The Type sub-template converts the value it is given to the appropriate linked currency name, e.g., [[United States dollar|US$]].   ব্যবহার  Note: This template should generally not be used alone.  There is only one unnamed parameter used in this template, which finds the link from  and the symbol from . Note that any value given to it is converted to upper case before processing for matches, so this template does not distinguish between "United States" and "UNITED STATES", for example. If the parameter is empty, the result is as for USD. If the parameter is unknown, behavior is undefined.   উদাহরণ   প্যারামিটার  ফলাফল                              আরও দেখুন